**și...**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te mai iubesc și azi o veșnicie

și mă îndrăgostesc de tine-n orice clipă

cum numai sufletul știe să se-ndrăgostească

năucul de ființa preaiubită

și ce dacă e ploaie rece la început de martie

și ne îngheață mâinile îmbrățișându-se

cum numai mâinile știu să se-mbrățișeze

inimile astea de copii fără teamă

aleargă desculțe printre oameni

și sunt viori norii și ne mai scapă

câte-un arcuș în scăfârlie

când uită să zâmbească

ori se-avântă pe o trecere pietonală

precum vrăbiile să ajungă - unde?

în ploaie mai departe și, la un pas,

cu teii care au înmugurit pe dinăuntru,

în primăvara care se însorește ca un suflet

pe măsură ce poezia se scrie din vis

-

Copyright Mariana Fulger